Република Србија

БОРСКИ УПРАВНИ ОКРУГ

Број: 914-401-19/2017-03

Датум: 27.06.2017.године

Б о р

**У Г О В О Р**

**ЗА ЈАВНУ НАБАВКУ МАЛЕ ВРЕДНОСТИ РАДОВА БР. 06/2017 – молерски (бојадерски) радови, радови на изради фасаде и керамичарски радови**

Закључен дана 27.06. 2017.године, између:

Борског управног округа, ул. Моше Пијаде 19,19210 Бор, матични број 17649957, ПИБ 104190208, кога заступа начелник Мирослав Кнежевић ( у даљем тексту: наручилац)

и

ДОО “COPPER“ Бор ул. Наде Димић бб, матични број 06272215, ПИБ 100570031, кога заступа Милија Михајловић ( у даљем тексту: извођач радова)

Члан 1.

Предмет овог уговора је уступање радова – ***молерски (бојадерски) радови, радови на изради фасаде и керамичарски радови*** ***,*** a на основу Предмера и предрачуна радова који је урађен од стране Пројектног бироа „БУГИ ПРОЈЕКАТ“ Зајечар, број 02Р/16 и 07P/15 и спроведеног поступка јавне набавке радова мале вредности у поступку под редним бројем 06/2017, понуде добављача радова под бројем 914-401-19/2017-03/III од 13.06.2017. године, Одлуке наручиоца о додели уговора број: 914-401-19/2017-03 од 19.06.2017.године.

Члан 2.

Извођач радова се обавезује да у циљу реализације уступања извођења **молерских (бојадерских) радова, радова на изради фасаде и керамичарских радова,** ЈНМВ број 06/2017 , из члана 1. овог Уговора, изведе радове у складу са датом понудом , важећим прописима, техничким нормативима и обавезним стандардима који важе за извођење ове врсте радова.

Члан 3.

Извођач радова се обавезује да инвеститору омогући надзор над радовима у згради Борског управног округа у Бору, у улици Моше Пијаде 19,19210 Бор, из члана 1. овог Уговора, контролу да ли се радови врше према Потврди о пријави радова, контролу и проверу квалитета извођења свих врста радова и примену прописа, стандарда и техничких норматива; проверу да ли постоје докази о квалитету материјала, опреме и инсталација који се уграђују; давање упутстава извођачу радова; сарадњу са пројектантом ради обезбеђења детаља технолошких и организационих решења за извођача радова и решавање других питања која се појаве у току извођења радова.

Извођач радова се обавезује да ће за евентуално одступање од пописа радова, уговорених радова, тражити писмену сагласност инвеститора.

Члан 4.

Инвеститор обезбеђује стручни надзорни орган у току грађења објекта, односно извођења радова.

Члан 5.

Извођач радова се обавезује и да радове из члана 1. овог уговора заврши у року од 30 (тридесет) дана / не дуже од **30**  радних дана / од увођења у посао.

Члан 6.

Извођач радова се обавезује да Инвеститору :

- на дан потписивања уговора достави соло меницу са захтевом о регистрацији менице, за аванс у висини од 30% од вредности уговора , као гаранцију за примљена средства, као гаранцију за добро извршење посла у висини 10% од вредности уговора из члана 8. овог уговора са роком важности 5 дана дуже од датог рока за коначно извршење радова.

- На дан коначне примопредаје свих изведених радова соло меницу са захтевом о регистрацији менице као гаранцију за отклањање недостатака у гарантном року у висини од 10% од уговорене вредности радова, са роком важности који је дужи 5 дана дуже од дана гарантног рока.

Меница из члана 6. овог Уговора, морају имати клаузуле : “безусловна“, „неопозива“, без протеста и трошкова, вансудски ,иницира наплату – издавањем налога за наплату на терет извођача радова код банка а у корист рачуна повериоца и важеће су и у случају да у току трајања предметног Уговора дође до промена пословног имена , седишта, лица овлашћених за заступање правног лица, лица овлашћених за располагање средствима са рачуна извођача радова , промена печата, статусних промена код извођача, оснивања нових правних субјеката од стране извођача радова и других промена од значаја за правни промет.

Члан 7.

Инвеститор се обавезује да пре почетка извођења радова, преда извођачу радова један примерак:

* Техничку докумнетацију : Попис радова

Члан 8.

Инвеститор се обавезује да извођачу за изведене радове плати надокнаду у износу од 1.360.303,90 без ПДВ-а, односно 1.632.364,68 са ПДВ-ом.

Рок плаћања за изведене и завршене радове је до 45 дана ( Закон о роковима измирења новчаних обавеза у комерцијалним трансакцијама „ Сл. Гласник РС“ бр.119/2012) од службеног пријема, привремених ситуација – окончане ситуације оверене од стране надзорног органа.

Плаћање ће се извршити ,на жиро рачун број 160-151228-61 код Интеса банеке у корист ДОО „Copper“ Бор.

Члан 9.

Гарантни рок за изведене радове износи **24** месеца рачунајући од извршене примопредаје радова, ако за поједине радове није законом предвиђен дужи рок. Извођач радова је дужан да у гарантном року о свом трошку отклони све недостатке на израђеном објекту који су настали због тога што се извођач радова није придржавао својих обавеза у погледу квалитета изведених радова и уграђеног материјала.

Уколико извођач радова не поступи по захтевима инвеститора, у примереном року, инвеститор има право да на терет извођача радова отклони утврђене недостатке ангажовањем другог извођача радова.

Члан 10.

Пријем радова извршиће када овлашћено лице инвеститора на месту извођења радова изврши квалитативан и квантитативан пријем радова, што се потврђује записником, који потписују присутна овлашћена лица инвеститора и извођача радова.

Члан 11.

Уколико извођач радова касни са извођењем радова у односу на уговорену динамику **преко 5 (пет) дана**, односно уколико Инвеститор оцени да кашњење у извођењу радова може утицати на рок завршетка радова који је фиксан, Инвеститор има право да раскине уговор, одмах активира гаранције из члана 6. овог уговора и ангажује другог извођача радова, а извођач радова се обавезује да без одлагања Инвеститору омогући да другог извођача радова уведе у посао.

Члан 12.

Извођач радова је дужан да уредно води грађевински деневник и грађевинску књигу са свим прилозим који морају бити редовно потписивани од надзорног органа и одговорног руководиоца радова, као и да отвори књигу инспекција.

Члан 13.

Извођач радова је обавезан да предузме мере техничке заштите за ову врсту радова, у свему према одредбама прописа о заштити на раду.

Члан 14.

Уколико извођач радова не поштује уговорени рок својом кривицом платиће инвеститору уговорену казну у износу од **0,5% укупне уговорене вредности за сваки дан** **закашњења**, с тим што укупна уговорна казна не може бити већа од 5% укупне цене.

**ОСТАЛЕ ОДРЕДБЕ**

Члан 15.

Саставни део овог Уговора је:

* конкурсна документација јавне набавке мале вредности број 06/ 2017 –молерски (бојадерски) радови, радови на изради фасаде и керамичарски радови
* понуда понуђача бр914-401-19/2017-03/III од 13.06.2017.године
* Записник Комисије о отварању понуда у поступку јавне набавке број 914-401-19/2017 од 14.06.2017.године

- Извештај о стручној оцени понуда број 914-401-19/2017-03 од 15.06.2017. године

Члан 16.

Овај уговор се може изменити само писаним анексом, потписаним од стране овлашћених лица уговорних страна.

Члан 17.

Свака преписка која се односи на овај уговор између инвеститора и извођача радова мора да садржи назив уговора и идентификациони број, и мора бити послата поштом, факсом, е-маил-ом или предата лично на адресе .

Члан 18.

На сва питања која нису регулисана овим уговором примењују се одредбе Закона о облигационим односима и других одговарајућих прописа.

Члан 19.

Овај уговор ступа на снагу даном потписивања, од стране овлашћених лица уговорнихстрана.

Члан 20.

Било какав спор који настане или се односи на овај уговор а који се не може решити на други начин, биће предат под искључиву надлежност Привредног суда у Зајечару.

Члан 21.

Овај уговор је сачињен у 6 (шест) истоветних примерака, по 3(три) примерка за обе уговорне стане.

Члан 22.

Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

**ИНВЕСТИТОР ИЗВОЂАЧ РАДОВА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**